《寄怀》
明代·谢五娘

忆昔分携在柳阴，奇山上望桂山岑。手牵玉藕丝难断，口嚼青山苦自禁。

古镜不磨难对影，银釭未烬尚留心。一春孤馆同谁语，芭雨桐风夜夜深。

作者简介：谢五娘，潮州人。明神宗万历间才女。善诗。生平坎坷，尝被逮系。有《读月居诗》一卷。事见明钱谦益《列朝诗集·闺集第四》、清康熙《潮州府志》卷一〇。谢五娘诗，存于明钱谦益辑《列朝诗集·闺集第四》共十首，存于清乾隆修《潮州府志》卷四二共十一首，存于清温汝能《粤东诗海》卷九六共十首，剔去重收之作，今存诗二十二首。